|  |  |
| --- | --- |
|  | БЕОГРАД (ВОЖДОВАЦ), Устаничка 25Матични број 17786644ПИБ 106414657+381 (0)11 2436202nssss.bg.2009@gmail.com |

**ПОСЛОВНИК**

**О РАДУ УПРАВНОГ ОДБОРА**

**Београд, 09.07.2025**

На седници одржаној дана 09.07.2025 Управни одбор Националног спортског савеза слепих и слабовидих (НСССС) донео је

**ПОСЛОВНИК**

**О РАДУ УПРАВНОГ ОДБОРА**

**ОПШТЕ ОДРЕДБЕ**

**Члан 1.**

Управни одбор је орган НСССС чије су надлежности утврђене Законом, Статутом и општим актима НСССС.

У извршавању својих дужности, члан Управног одбора има право али и обавезу учествовања у раду и одлучивању Управног одбора, заснивајући своја гледишта и уверења пре свега на циљевима и задацима НСССС утврђеним Статутом НСССС.

**Члан 2.**

Пословником Управног одбора НСССС (у даљем тексту: Пословник) уређује се начин рада Управног одбора НСССС.

Одредбе Пословника обавезне су за све чланове Управног одбора, као и за лица која присуствују седницама.

Непоштовање одредби овог Пословника сматра се повредом чланске дисциплине.

**Члан 3.**

О примени Пословника брине Председник односно лице које председава седницом.

**ОСНОВНА ПРАВИЛА**

**Састав Управног одбора**

**Члан 4.**

Сазив и састав Управног одбора као и број гласова утврђује се у складу са Статутом.

**Рад на седници**

**Члан 5**

Управни одбор по правилу ради пленарно, у заседању на седницама.

Управни одбор заседа када разматра питања која су на дневном реду скупштине, и када разматра друга питања из своје надлежности.

На начин и под условима предвиђеним овим пословником, Управни одбор може да ради и одлучује без заседања, путем средстава електронских комуникација.

**Рад ван седнице**

**Члан 6.**

У случају хитности или спречености, седнице се могу одржати и електронским средствима комуникација, телефонски односно писмено, на начин да је извесно ко је учествовао на седници и како се изјашњавао.

**Члан 7.**

Начин изјашњавања на седници може бити и комбинован, уз важење следећих правила:

* На поуздан и сигуран начин мора бити утврђена легитимација за учешће на седници без личног присуства, начин гласања и садржај изјашњавања гласањем.
* Лице које се изјаснило у складу са напред наведеним правилом сматра се као да је присутно седници и улази у састав кворума за рад и одлучивање.

Начин и резултат оваквог изјашњавања се мора записнички констатовати, а донета одлука са записником о изјашњавању се доставља свим члановима Управног одбора путем електронске комуникације.

**Члан 8.**

По одлуци Председника, уколико се изјашњавање чланова Управног одбора врши видео или аудио позивом, исти се може снимити и чувати као саставни део записника.

**Члан 9.**

Чланови управног одбора НСССС су дужни да обезбеде званичну функционалну и оперативну е-маил адресу и оперативан број мобилног телефона.

**Кворум**

**Члан 10.**

Управни одбор може да заседа и доноси пуноважне одлуке само ако је присутно више од половине броја његових чланова.

**Члан 11.**

Управни одбор доноси одлуке већином гласова присутних чланова.

**РАД**

**Припрема седнице**

**Члан 12.**

Материјал за седнице припрема стручна служба НСССС по налогу Председника или генералног секретара НСССС

**Позив**

**Члан 13.**

О сазивању седнице одлучује Председник НСССС

* кад оцени да је потребно
* на предлог члана Управног одбора
* на предлог Генералног секретара
* на захтев члана НСССС

**Члан 14.**

У случају спречености или немогућности председника НСССС да сазове седницу, исту сазива Генерални секретар НСССС

**Дневни ред**

**Члан 15.**

У сазиву седнице утврђује се дневни ред седнице, дан и место одржавања седнице.

Члану НСССС и другим лицима која имају право или обавезу да учествују у раду Управног одбора, позив за седницу се шаље електронском поштом, са дневним редом и материјалом, по правилу, најмање 5 дана пре одржавања седнице Управног одбора.

У случају хитности, уз образложење сазивача, рок за сазивање седнице може бити и краћи, али не краћи од 3 дана.

Управни одбор може одлучити да ради и ако су рокови доставе били краћи од напред наведеног.

**Ток седнице**

**Члан 16.**

Седницама редовне Управног одбора председава Председник НСССС или Генерални секретар на основу посебног овлашћења датог од стране Председника.

**Члан 17.**

Пре прелаза на рад по дневном реду , сваки члан Управног одбора може ставити примедбе на записник са предходне седнице Управног одбора.

Усвојене примедбе уносе се у записник Управног одбора.

Уколико се примедбама на записник оспори да је одређена одлука донета, о одлуци се гласа поново.

**Члан 18.**

Након усвајања дневног реда Управног одбора, прелази се на расправу о појединим тачкама, редоследом који је утврђен дневним редом.

О свакој се тачки дневног реда пре одлучивања се отвара расправа која траје све док има пријављених говорника, након чега Председник закључује расправу.

**Члан 19.**

У случају да процени да је о неком питању које је на дневном реду потребно прибавити додатне информације или извршити потребне провере, председник или генерални секретар је овлашћен да одложи одлучивање по том питању за наредну седницу, или за период од 15 дана.

Председник или генерални секретар је овлашћен да поступи на начин прописан у претходном ставу уколико сматра да је предлог одлуке незаконит.

Генерални секретар има право да за сваку одлуку тражи одлагање усвајања за 15 дана у ком року је дужан да изнесе разлоге за њено одлагање као и нове чињенице које указују на незаконитост или немогућност спровоћења исте.

**Члан 20.**

Пријаве за реч подносе се дизањем руке све до закључења расправе.

Председник даје реч говорницима по редоследу пријаве за расправу. Председник може ограничити појединачно време за расправу.

Учесник у расправи треба да говори само о питању које је предмет расправе, и то кратко и без понављања излагања која су већ изнета на седници и дужан је држати се предмета расправе.

Ако се говорник удааи од предмета расправе, Председник ће га опоменути и позвати да се држи предмета расправе, а у поноваеном случају може му одузети реч.

По правилу нико не може говорити о истом предмету расправе више од два пута, осим уз посебно одобрење Председника.

Известилац тачке дневног реда може говорити више пута.

**Одржавање реда**

**Члан 21.**

За повреду реда на седници Председник може дати опомену и одузети реч сваком ко се не придржава реда.

Опомена се може изрећи лицу које својим понашањем или говором нарушава ред и које се не придржава дневног реда или одредаба овог пословника.

Реч се обавезно одузима лицу које након изречене опомене и даае нарушава ред.

**Члан 22.**

У случају ремећења рада седнице или нарушавања реда на седници, Председник може удаљити то лице са седнице.

**Учешће других лица**

**Члан 23.**

У раду седнице Управног одбора могу учествовати и друга лица која могу својим радом на седници допринети квалитету рада, али без права одлучивања.

**Гласање**

**Члан 24.**

Након закључења расправе, Председник позива чланове Управног одбора да гласају о предлогу одлуке или закључка.

По правилу се гласа о целини предлога.

**Члан 25.**

Ако су на предлог стављене примедбе или амандмани, најпре се гласа о њима, а затим о предлогу у целини.

О примедбама и амандманима се гласа редоследом којим су поднесени.

Усвојене примедбе и амандмани постају саставни део предлога.

**Члан 26.**

Гласање на седницама Управног одбора је јавно, осим ако Управни одбор одлучи већином гласова присутних чланова Управног одбора да је гласање о појединим питањима тајно.

Одлуком о тајном гласању по потреби се уређује начин тајног гласања.

**Одлучивање**

**Члан 27.**

Одлуке о питањима са дневног реда формулишу се тако да се о истима може изјаснити „за“ или „против“ усвајања.

Одлуке о питањима са дневног реда доносе се већином гласова присутних чланова Управног одбора „за“ усвање предлога, осим за случајеве за које је другачије прописано.

**Члан 28.**

У случају подеаених гласова, или у случају недостатка броја гласова због уздржаности члана Управног одбора да се изјасни, Председник НСССС има право златног гласа.

**Члан 29.**

Усвојене одлуке, закључци или општи акти саставни су део записника седнице Управног одбора.

**ЈАВНОСТ РАДА**

**Члан 30.**

Седнице Управног одбора су јавне.

Изузетно, када то захтева садржај дневног реда, седнице Управног одбора могу бити затворене за јавност.

**Члан 31.**

Јавност рада Управног одбора остварује се обавештавањем јавности и чланства о одржавању седница, дневном реду и донетим одлукама путем средстава јавног информисања и интернет презентације НСССС

За обавештавање јавности о питањима из делокруга НСССС овлашћен је Председник НСССС, као и лица која овласти Председник.

**Члан 32.**

Изузетно може се одлучити да се седница одржи без присуства јавности, или да се о одређеном питању из оправданих разлога не обавештава јавност.

Јавност рада Управног одбора обезбеђује генерални секретар НСССС-а.

Правила о јавности рада се не примењују за пуитања која су проглашена службеном тајном НСССС.

**Записник**

**Члан 33.**

О току рада седнице Управног одбора стручна служба води записник, који потписују Председник и записничар.

**Члан 34.**

Записник садржи: навод о присутним члановима Управног одбора, број чланова Управног одбора са правом гласа са навођењем броја гласова, предлог одлуке, навод о учесницима у дискусији, резултат изјашњавања.

Дискусија члана Управног одбора се у записник уноси само на изричит захтев дискутанта и ако то одобри Управни одбор. Члан Управног одбора коме није одобрено да му дискусија буде унета у записник, има право да своју дискусију достави у писменом облику.

**Члан 35.**

Записник седнице Управног одбора верификује се на првој следећој седници Управног одбора.

**ЗАВРШНЕ ОДРЕДБЕ**

**Члан 36.**

Одредбе овог Пословника тумачи Управни одбор.

Из оправданих разлога, једногласном одлуком свих присутних чланова Управног одбора, Управни одбор може одлучити да се одступи од правила прописаних овим пословником.

**Члан 37.**

Измене и допуне Пословника врши Управни одбор по поступку и на начин његовог доношења.

**Члан 38.**

Овај Пословник ступа на снагу и примењује се осмог дана од дана објављивања на интернет страни НСССС

Председник

\_\_\_\_\_\_\_\_\_

*Да је овај Пословник објављен на интернет страни НСССС дана 09.07.2025 те да је ступио на снагу дана \_\_\_\_\_ тврди и оверава*

*Генерални секретар Саша Божић*

*\_\_\_\_\_\_\_\_\_\_\_*